Mjólkursamsalan hefur ákveðið verð til bænda fyrir umframmjólk næsta verðlagsár . Greiddar verða 27 krónur á lítra sem er um 56% af núverandi afurðastöðvaverði . Ráðgjafar hjá Búgarði í Eyjafirði telja að miðað við þeirra greiningar á kostnaði eyfirskra og þingeyskra kúabúa dugi greiðslan ekki fyrir breytilegum kostnaði við framleiðsluna en hann er að jafnaði ríflega 31 krrónur á hvern lítra . Þeir telja jafnframt að í ljósi mikillar framleiðsluaukningar síðustu misserin að líklegt sé að verð á greiðslumarki muni hækka eitthvað á næstunni . Þórólfur Sveinsson , formaður Landssambands kúabænda , leggur út frá ákvörðun MS á heimasíðu kúabænda , naut.is . Hann er ánægður með að upplýsingar um verðið liggi fyrir og telur kúabændur eigi þrjá kosti í þessari stöðu . Þar sé fyrsti kostur að bændur geti framleitt umframmjólk fyrir þetta verð , í annan stað að kaupa greiðslumark fyrir sem mest af sinni framleiðslu og í þriðja lagi að draga úr framleiðslunni niður að eigin greiðslumarki . Og Þórólfur segir enn fremur : „ Það er ólíklegt að margir séu spenntir fyrir leið þrjú . Fyrir flesta sem hafa tök á að framleiða umfram eigið greiðslumark er þetta síðasti kostur . Þá standa framleiðendur frammi fyrir vali milli leiða eitt og tvö . Þessar 27 krónur fyrir hvern lítra eru um 56% af núverandi afurðastöðvaverði . Það er ólíklegt að framleiðsla fyrir þetta verð skili viðunandi launum . Því er líklegt að áhugi á greiðslumarkskaupum muni vaxa og verð á greiðslumarki fari hækkandi . Vextir hafa hins vegar hækkað óheyrilega síðustu mánuði og það vinnur gegn hækkun á verði greiðslumarks . Það veldur vissulega nokkrum vonbrigðum að Mjólkursamsalan skuli ekki treysta sér til að greiða meira en fyrrnefndar 27 krónur fyrir hvern lítra af umframmjólk á næsta verðlagsári . Þó ber að hafa í huga að útflutningurinn er á nokkru tilraunastigi ennþá . Spurningin er því þessi : Hvenær er líklegt að Mjólkursamsalan nái því yfirlýsta markmiði ,, að byggja upp markaði sem standa undir sambærilegu verði og innanlandsmarkaðurinn ? “ Er líklegt að það gerist eftir eitt ár , þrjú ár , fimm ár ? Svar við þessari spurningu hefur bein áhrif á það hvernig skynsamlegast er fyrir bændur að bregðast við núverandi stöðu . ”